b'\n_START_ARTICLE_\nCarlo Maria Pintacuda\n_START_SECTION_\n\xc5\xbdivljenjepis\n_START_PARAGRAPH_\nCarlo Maria Pintacuda se je rodil 18. septembra 1900 v italijanskem mestu Firence. Bil je eden najbolj\xc5\xa1ih dirka\xc4\x8dev iz Firen\xc5\xa1ke \xc5\xa1ole, ostali znani dirka\xc4\x8di so Gastone Brilli-Peri, Clemente Biondetti in Giulio Masetti. Prvi ve\xc4\x8dji uspeh je dosegel v sezoni 1935, ko je zmagal na dirki Mille Miglia. V naslednji sezoni 1936 je dosegel zmagi na dirkah Velika nagrada Sao Paula in Coppa Ciano, kjer je dirkal skupaj s slovitim Taziom Nuvolarijem. V sezoni 1938 je dosegel svojo drugo zmago tako na dirki Mille Miglia, kot tudi na Veliki nagradi Sao Paula. Po kon\xc4\x8dani dirka\xc5\xa1ki karieri se je preselil v Buenos Aires, kjer je odprl trgovino. Umrl je leta 1971 v starosti 70-tih let.'